laion/Wikipedia-Exotic huggingface dataset:
ניל ויגאן

דזמונד פטריק ויגאן (באנגלית: Desmond Patrick Wigan; נולד ב-17 בספטמבר 1970), מוכר כניל ויגאן (באנגלית: Neil Wigan), הוא דיפלומט בריטי, המכהן כנציב העליון של בריטניה בקניה מאוגוסט 2023. ויגאן למד באוניברסיטת אוקספורד, ומשם הוא קיבל תואר .B.A בהיסטוריה. הוא גם בעל תואר .M.Sc בכלכלה מאוניברסיטת לונדון. בנוסף, הוא בעל דיפלומה מבית הספר ליחסים בינלאומיים (אנ') באוניברסיטת ג'ונס הופקינס. ויגאן נשוי ליעל שאותה הכיר בישראל. יש להם שני ילדים. ויגאן הצטרף למשרד החוץ וחבר העמים בשנת 2000. מאוגוסט 2002 עד ינואר 2006, הוא היה ראש המדור הפוליטי בשגרירות בריטניה בישראל. הוא המשיך לשרת בתפקידים דיפלומטיים, והיה לשגריר בריטניה ברפובליקה הדמוקרטית של קונגו ולשגריר בריטניה בסומליה. בשנת 2016 הוא הפך לחבר במסדר האימפריה הבריטית כקצין (OBE). ביוני 2019 מונה לשגריר בריטניה בישראל. הוא סיים את כהונתו ביוני 2023 ולאחר מכן באוגוסט באותה שנה החל לכהן כנציב העליון של בריטניה בקניה. מדיה וקבצים בנושא ניל ויגאן בוויקישיתוף ניל ויגאן, ברשת החברתית אקס (טוויטר) איתמר אייכנר, סגירת המעגל המרגשת של השגריר הבריטי בישראל, באתר ynet, 16 ביוני 2019 Neil Wigan OBE - GOV.UK, www.gov.uk (באנגלית) Change of Her Majesty’s Ambassador to Somalia, GOV.UK (באנגלית) NEW YEAR HONOURS LIST—UNITED KINGDOM (עמ' N26), The London Gazette, ‏30 December 2015 (באנגלית) Raphael Ahren, Britain names Neil Wigan as new ambassador to Israel, www.timesofisrael.com (באנגלית) ניל וויגן שגריר בריטניה בישראל ביקר במטה החברה הכלכלית לחיפה, באתר חי פה - חדשות חיפה, ‏2019-07-09 Neil Wigan OBE - GOV.UK, www.gov.uk (באנגלית) "New British High Commissioner excited to explore magical Kenya". GOV.UK (באנגלית). 2023-08-14. נבדק ב-2024-04-24.
פתן ים זיתני

פתן ים זיתני (שם מדעי: Aipysurus laevis) הוא מין של נחש ים ממשפחת הפתניים המצוי במימי החופים של האזור האינדו-פסיפי בקרבת חופי אוסטרליה, גינאה החדשה ואינדונזיה. הוא עולה ליבשה לעיתים נדירות. פתן ימי זה מגיע לאורך 1–2 מטר, וכפי ששמו מרמז צבעו דומה לצבע זית עם קשקשים רחבים וראש כתום רחב עם נחיריים רחבות. לנחש זה ריאה ארוכה לאורך הגוף האוגרת הרבה חמצן כדי לאפשר לו לצלול זמן רב. בעזרת זנבו הרחב הוא שוחה במים והוא בעל יכולת לא רגילה לחוש באור בעודו מתחת למים. הנחש בעל כליות היכולות להפריש מלחים מגופו, מה שמאפשר לו לשתות מי ים. הנחש יכול לחיות 15 שנה לעיתים. הנחש שוחה בחופים ובשוניות אלמוגים טרופיות בתחומי תפוצתו והוא משוטט לאורך הקרקעית ובין סלעים ואלמוגים בהמתנה לדגים וסרטנים ימיים, אותם הוא ממית בארס החזק שלו, וכן ניזון מביצי דגים. הנחש משתמש בארס גם להגנה והוא יתקוף צוללנים המתקרבים אליו, לעיתים גם בלי התגרות. הארס יכול להרוג במהירות. למרות זאת נחשים יכולים להיטרף בידי כרישים, תנינים ועופות דורסים כמו העיטם. בדומה לנחשי ים רבים הוא לא מטיל ביצים אלא משריץ 5–11 צאצאים מתחת למים. לנחש זה 2 תת-מינים: Aipysurus laevis laevis Aipysurus laevis pooleorum מדיה וקבצים בנושא פתן ים זיתני בוויקישיתוף פתן ים זיתני, באתר ITIS (באנגלית) פתן ים זיתני, באתר NCBI (באנגלית) פתן ים זיתני, באתר Animal Diversity Web (באנגלית) פתן ים זיתני, בבסיס הנתונים ARKive (באנגלית) פתן ים זיתני, באתר GBIF (באנגלית) פתן ים זיתני באתר הרשימה האדומה של IUCN
נסים נדבו הכהן

הרב נסים יצחק הכהן נדבו (1872 בערך - 31 בדצמבר 1972) היה מקובל, אב בית דין ורבה הראשי של דמשק שבסוריה במשך שנים רבות. ליווה את המרגל הישראלי אלי כהן ברגעיו האחרונים שלפני העלאתו לגרדום. נולד בדמשק שבסוריה לרב יצחק הכהן נדבו בשנת 1872 (ה'תרל"ג) לערך. בצעירותו למד בישיבות העיר לצד הרב יוסף דנא אצל הרב יצחק אבולעפיה. לאחר פטירת רבם, הרב אבולעפיה, מונו הרב נדבו והרב דנא לשמש כדיינים בבית הדין המקומי, ובהמשך מונה הרב דנא לכהן כרבה של דמשק. בשנות ה-50 המוקדמות של המאה ה-20 עזב הרב דנא את העיר, והרב נדבו מונה לשמש תחתיו כרבה הראשי וכאב בית הדין של דמשק. למרות מצבו הכלכלי הדחוק, הרב נדבו לא חפץ להתפרנס מהרבנות, ולכן פרנסתו העיקרית הייתה מחנות מכולת קטנה שבה מכר קמח ושמן. לפרנסתו עסק גם בהכנת נאומים לילדי בר מצווה, בכתיבת קמעות לחולים וכן ברפואה עממית. במסגרת המקצוע האחרון, התדפקו על דלתותיו בעיקר כפריים לא יהודים, שקיבלו ממנו סיוע בעזרת ספרי רפואה יהודים עתיקים. השפעתו של הרב נדבו נפוצה גם מחוץ לדמשק, והוא היה משיב לשאלות בהלכה שנשלחו אליו מארצות הברית ומישראל. כן כתב הקדמה לספר "ישכיל עבדי" של הרב עובדיה הדאיה. השפעה ניכרת הייתה לו על קהילות חלב, וביירות שבלבנון, וכן גם על ערביי דמשק. אחד מהם, עורך הדין סעיד אל-עזי, חבר הפרלמנט הסורי, שר וראש הממשלה, נהג לשהות רבות במחיצתו לצורך קבלת ייעוץ בנושאים שונים. הרב נדבו ניצל את קשריו אלו לצורך שיפור מצב חיי היהודים בסוגיות של דת ויהדות. הרב נדבו היה בקיא בקבלה, ונחשב לאחרון המקובלים של דמשק. כפוסק וכמנהיג של קהילה מסורתית, התאים את פסיקת ההלכה לרוח התקופה, דגל רבות בבית הדין בשיטת כוח דהיתרא עדיף, ובהתאמת ההלכה לרמה הדתית של בני הקהילה. לאחר מלחמת ששת הימים מעד במדרגות ושבר את האגן, ומאז התנייד באמצעות כיסא גלגלים. הלך לעולמו ב־31 בדצמבר 1972, כ"ו בטבת ה'תשל"ג. נכדו הוא האמן והצייר נתן חילו (Nathan Hilu). נכדה נוספת היא המשוררת דלית בת אדם. במאי 1965, לאחר שהמודיעין הסורי חשף את המרגל הישראלי אלי כהן וגזר עליו עונש מוות, הוזמן הרב נדבו כסמכות היהודית העליונה במדינה ללוות את כהן לפני הוצאתו להורג. הוא קרא עם כהן את תפילת צידוק הדין, קריאת שמע ווידוי. לפני שהרב נדבו ליווה את כהן אל הגרדום, האחרון מסר לו מכתב צוואה כדי שיעבירה לאשתו נדיה. על הרגעים שלפני העלייה לגרדום, אמר בהמשך הרב נדבו כי המעמד היה קשה, אך הוא התעודד מכך שהצליח לחזק את רוחו של כהן ולאפשר לו למות כיהודי, כפי שחפץ. נדיה, אלמנתו של אלי, נפגשה עם הרב נדבו מספר שנים לאחר מכן, בעת שערך ביקור קצר בישראל, ושמעה ממנו על רגעיו האחרונים של בעלה[דרוש מקור]. השחקן שמואל שילה גילם את דמותו של הרב נדבו בסרט המרגל הישראלי בדמשק משנת 1987. במיני הסדרה אלי, גילם את דמותו השחקן הצרפתי אנדרה אומנסקי. ד"ר אברהם חסון, הרב חכם ניסים הכהן א'נדיבו זצ"ל, באתר מגזין משאם ומכאן אברהם אסא, רבי ניסים יצחק הכהן נדבו, בספר דמשק וחכמיה, בת ים תשע"ג, באתר משאם ומכאן נקרא גם נדיבו, אנדיבו, אינדיבו ואנדבו אשר קשר, דלית בת אדם בחדרה העצוב, הקטן והמלוכלך בהוסטל : "נשתכחתי מלבם של כולם", באתר אשדוד נט, 16 ביוני 2017
Healing Is Difficult

Healing Is Difficult (בעברית: ריפוי זה קשה) הוא אלבומה השני של הזמרת האוסטרלית סיה. האלבום יצא לאור ב-9 ביולי 2001 בבריטניה. בארצות הברית האלבום יצא לאור ב-28 במאי 2002, על ידי חברת התקליטים קולומביה רקורדס. עם יציאתו נכנס האלבום אל המקום ה-99 במצעד האלבומים שבאוסטרליה. מידע על האלבום Healing Is Difficult באתר MusicBrainz מידע על האלבום Healing Is Difficult באתר AllMusic האלבום Healing Is Difficult באתר Discogs האלבום Healing Is Difficult באתר יוטיוב www.webcitation.org
קו הטוחנות ועצם הלשון

קו הטוחנות ועצם הלשון (באנגלית: Mylohyoid line) הוא רכס בלסת התחתונה. תחילתו בחלקו התחתון של המאחה (אנ') של הלסת התחתונה והוא ממשיך מעלה ואחורה עד לאזור שן הבינה. הוא נאחז בשריר קו הטוחנות ועצם הלשון ובחלקו האחורי בתפר כנפת הלסת התחתונה. מדיה וקבצים בנושא קו הטוחנות ועצם הלשון בוויקישיתוף Medical Definition of MYLOHYOID LINE, www.merriam-webster.com (באנגלית) ערך זה הוא קצרמר בנושא אנטומיה. אתם מוזמנים לתרום לוויקיפדיה ולהרחיב אותו.
אווה דירינגר

אווה דירינגר (בגרמנית: Eva Düringer; נולדה ב-9 באוקטובר 1959) היא דוגמנית אוסטרית. דירינגר נולדה בדורנבירן וגדלה בחלק מהילדות שלה באיטליה. ב-1977 זכתה בתואר "מיס פורארלברג" ובאותה שנה זכתה בתחרות הארצית של מיס אוסטריה. בטקס בחירת מיס תבל היא נבחרה למקום השני, כ"סגנית הראשונה". בתחרות מיס עולם 1977, עלתה לחצי הגמר. בתחרות מיס אירופה, שנערכה בפינלנד, זכתה דירינגר במקום הראשון. ב-2011 ביקרה בישראל כאורחת של שבוע האופנה בתל אביב. היא הכירה את מעצב האופנה רוברטו קוואלי בהיותו שופט במיס תבל בו השתתפה, ב-1980 הם נישאו ולהם שלושה ילדים. דירינגר עוסקת בעיצוב אופנה ומשמשת כמנהלת האומנותית עבור הסטודיו של בעלה. מה הקשר בין ד"ר קליין לרוברטו קאוולי?, באתר "scooper"‏, 20 בנובמבר 2011 אביב ברטלה, קבע לי עם קוואלי. סיכום יומי משבוע האופנה תל אביב, באתר ynet, 22 בנובמבר 2011 איתי יעקב, החברים של רוברטו, באתר nrg‏, 27 ביוני 2009
No Voy a Llorar

"No Voy a Llorar" (בעברית: "אני לא אבכה") הוא סינגל שהוקלט על ידי זמרת הרגאטון הדומיניקנית נאטי נטשה. השיר יצא לאור ב-30 במאי 2019, על ידי חברות התקליטים סוני מיוזיק לטין ופינה רקורדס, כסינגל התשיעי מתוך אלבום הבכורה שלה, IlumiNATTI. השיר זכה להצלחה בארצות הברית, כאשר נמכר שם בלמעלה מ-30,000 עותקים. השיר נכתב על ידי נאטי נטשה, גבי מיוזיק וחוסה "יונל" טורס והופק על ידי גבי מיוזיק, שהפיק שירים נוספים מ-IlumiNATTI. יצאתו המקורית של השיר אירעה ב-15 בפברואר 2019, אך יציאתי כסינגל אירעה במאי באותה השנה. מילותיו עוסקות בפרידה במערכת יחסים, בו נטשה אומרת כי היא תוכל להתמודד עמה. ב-Peru 21 סקרו את השיר והקליפ שלו בחיוב, תוך שצוין שם כי "בקליפ, ניתן לראות את נטישה כשהיא משדרת חושניות רבה". הווידאו קליפ הנלווה שצולם לשיר הועלה לערוץ היוטיוב של נאטי נטשה ב-31 במאי 2019. בתחילתו, ניתן לראות את נטשה מנסה לחייג לבן הזוג שלה. הוא לא עונה לה והיא מגלה שהוא ככל הנראה עוזב אותה. לאחר מכן, היא זורקת את הטלפון שלה לתוך אגרטל מלא במים, תוך שהיא עוזבת את הבית שלהם. לפני צאתו של הקליפ, פרסמה נטשה ברשתות החברתיות הצצות וטיזרים מתוכו. נכון לספטמבר 2021, מונה הצפיות של הקליפ עומד על כ-110 מיליון צפיות. סרטון השיר "No Voy a Llorar" באתר יוטיוב Natti Natasha’s "Oh Daddy" Debuts At #20 On Global YouTube Music Videos Chart, Headline Planet, ‏2019-05-04 (באנגלית) Natti Natasha lança clipe da música "Oh Daddy", Diário Carioca, ‏2019-05-05 (בפורטוגזית) (ארכיון) Natti Natasha Charts, | Mesmo não sendo single principal da era, “No Voy a Llorar” esta elegível a ouro latino nos Estados Unidos (30,000).pic.twitter.com/C6FF1iOIwx, @NattiChart, ‏2019T8:47 (בפורטוגזית) Natti Natasha – No Voy a Llorar (באנגלית), נבדק ב-2019-05-31 Natti Natasha – No Voy a Llorar (באנגלית), נבדק ב-2020-06-09 Redacción Peru21, Natti Natasha estrenó el videoclip de "No voy a llorar" durante su estadía en Perú [FOTOS Y VIDEO], Peru21, ‏2019-06-02 (בספרדית) Natti Natasha (2019-05-30), Natti Natasha - No Voy a Llorar [Official Video], נבדק ב-2019-05-31 NATTI NATASHA (@NattiNatasha) | טוויטר, באתר twitter.com Natti Natasha - No Voy a Llorar [Official Video], נבדק ב-2019-09-23
Mest Of

Mest Of הוא אלבום גרסאות הכיסוי הראשון של הזמרת-יוצרת הטורקייה אירם דריג'י. האלבום יצא לאור ב-31 במאי 2019, על ידי חברת התקליטים דואן מיוזיק קומפני. כמו כן, מתוך האלבום יצא הסינגל "Acemi Balık" והסינגל "Aşkımız Olay Olacak". אלבום זה יצא שלוש שנים לאחר צאת אלבום הבכורה שלה, Dantel. בשנת 2018, הוציאה דריג'י את אלבומה השני Sabıka Kaydı, שזכה להצלחה רבה בטורקיה. לאחר צאתו, הוציאה דריג'י סינגלים ללא אלבום כדוגמת "Meftun", "Hadi Gel", "Bazı Aşklar Yarım Kalmalı" וכדומה. לבסוף, הודיעה דריג'י ברשתות החברתיות כי כל אלו לא יכללו באלבום וכי את האלבום תוציא בסמוך להוצאת סינגל חדש מתוכו. בעטיפת האלבום ניתן לראות את דריג'י בשמלה בצבע אדום, כשהיא מביטה למטה. האלבום Mest Of באתר ספוטיפיי Mest Of, נבדק ב-2019-05-31 netd müzik (2018-08-10), İrem Derici - Ben Tek Siz Hepiniz, נבדק ב-2019-05-24 İrem Derici - Dantel, Discogs (בגרמנית) Sabıka Kaydı, נבדק ב-2019-05-31 netd müzik (2017-11-03), İrem Derici - Bazı Aşklar Yarım Kalmalı, נבדק ב-2019-05-31 netd müzik (2019-02-26), İrem Derici - Meftun, נבדק ב-2019-05-31 İrem Derici on Instagram: ““Mest Of” tüm dijital platformlarda ve müzik marketlerde yayında! 🎉 Keyifle dinleyiniz. 🎶 💃 #MestOfİremDerici bir Özgür Aras projesidir.…”, Instagram (באנגלית) İrem Derici on Instagram: “Teaser 3 : Aşkımız Olay Olacak Söz: @askintuna Müzik: @feyyazkurus Düzenleme: @alper_atakan ciğerim! Bu akşam da #GalaGecesi şarkının…”, Instagram (באנגלית) İrem Derici on Instagram: “🚨🧨❤️ #MestOfİremDerici”, Instagram (באנגלית) Turkey Apple Music Top Albums, kworb.net
סוהפה

סוהפה (בהונגרית: Szuhafő) הוא כפר במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית סוהפה קטנה משמעותית בשנים האחרונות, מ-240 תושבים בשנת 1990 עד 136 תושבים בשנת 2018 (ירידה של כ-43%). בסוהפה חיו מעט יהודים. מדיה וקבצים בנושא סוהפה בוויקישיתוף אתר האינטרנט הרשמי של סוהפה נתוני הכפר באתר הלמ"ס ההונגרי מפקד האוכלוסין ההונגרי 2018 מפקדי האוכלוסין של יהודי הונגריה, 1993
משחקי הכס - עונה 5

העונה החמישית של משחקי הכס שודרה במקור בין ה-12 באפריל 2015 ל-14 ביוני 2015. העונה כללה עשרה פרקים, כל אחד באורך של 50-60 דקות. מבחינה עלילתית, העונה מכסה את מרבית התוכן שבספרים "משתה לעורבים" ו"ריקוד עם דרקונים", בצירוף קטעים שלא עובדו מהספר הקודם "סופת החרבות". במעלה המלך סרסיי נערכת לטקס האשכבה של אביה, כאשר מארגארי נישאת לבנה טומן שהופך למלך. חרף היותה למלכה-האם ולא המלכה השלטת היא ממנה את מקורביה לחברות במועצה המלכותית וזורעת שמות במעלה מלך. היא מסייעת לעלייתו של מנהיג דתי סגפן וקנאי המכונה "הדרור העליון", שאוסר את כלתה ואחיה (לוראס טיירל) באשמת עדות שקר והומוסקסואליות. בהמשך הוא גם פונה כנגדה ואוסר אותה באשמת ניאוף, גילוי עריות ורצח בעלה רוברט. זמן-מה לאחר מכן היא מסכימה להתוודות, אך נאלצת לעבור השפלה ולבצע את "צעידת הכפרה" המחייבת אותה לצעוד עירומה בפני תושבי העיר. סאנסה סטארק מגיעה עם פטיר באיליש אל טירת בית בולטון במטרה להינשא לרמזי בולטון לקראת המאבק על כס הברזל. היא נאלצת להינשא לרמזי בולטון, שאונס אותה בליל כלולותיהם ומאלץ את "סרחן" לצפות במעשה. לאחר שרמזי יוצא לקרב נגד סטאניס היא ו"סרחן" נמלטים. בינתיים, אריה סטארק מגיעה אל הבית השחור והלבן בעיר החופשית בראאבוס, ומתקבלת לאחוות המתנקשים "האנשים חסרי הפנים". לאחר שמוטל עליה להתנקש בסוחר מושחת והיא מתנקשת במישהו אחר מעברה, והיא נענשת. בחומה, ג'ון שלג לומד מפיו של סטאניס באראתיאון שבכוונתו לכבוש את כס הברזל בסיוע צבא הפראיים, אך מנהיגם מאנס ריידר מסרב להישבע אמונים למלך סטאניס באראתיאון. הוא מועלה על המוקד אך ג'ון יורה בו למוות, כדי להקל על ייסוריו. זמן מה לאחר מכן, משמר הלילה בוחר בג'ון למפקד ה-998 של משמר הלילה. ג'ון יוצא אל הפראיים על מנת לשכנעם לחבור אל משמר הלילה, במאבק מול צבא ההלכים הלבנים, ולאחר הגעתו פולשים ההלכים הלבנים בראשות מלך הלילה והוא נמלט. בשובו אל טירת שחור הוא נחשף לזעמם וכעסם של אנשי המשמר כנגדו ואלה דוקרים אותו ומותירים אותו להתבוסס בדמו. בצפון, סטאניס באראתיאון עוזב את טירת שחור כדי לתקוף את וינטרפל שנמצאת תחת כיבושו של רוז בולטון. לאחר שרוב צבאו השכור בורח, הוא פונה לעצתה של מליסנדרה ומעלה כקורבן לרה'לור אל האור את בתו שירין, לא לפני שהוא שולח את סר דאבוס סיוורת' לטירת שחור לחפש אספקה. לאחר ההקרבה, אשתו סליס מתאבדת ורוב סוסיו נהרגים בידי גדוד קטן אותו הנהיג רמזי בולטון. לאחר מכן צבאו של בולטון שוחט את כל חייליו ובריאן מטארת' הורגת אותו כנקמה על כך שהרג את אחיו רנלי, אותו שירתה. מעבר לים הצר, דאינריז טארגאריין נאלצת להיאבק בהתקוממות מבית בדמות מחתרת בשם "בני ההרפיה". ואריז וטיריון מגיעים לבית בושת בפונטס בדרכם אל מירין, וטיריון נחטף על ידי סר ז'ורה שמסגירו לידיה של דאינריז בתקווה שתמחל לו, אך זו אינה מוחלת לו ומגרשת אותו מהעיר בעוד טיריון הופך ליועץ שלה. בעת קרב ראווה מתפרץ מרד של "בני ההרפיה" המנסים להתנקש בה, ולבסוף היא ניצלת על ידי סר ז'ורה ומתפתח קרב שבסיומו מגיע אחד מדרקוניה, דרוגון, שמציל אותה והיא מתעופפת על גבו הרחק משם ומגלה שהוא לוקח אותה אל ארצם של הדות'ראקים. "משחקי הכס - עונה 5", באתר Rotten Tomatoes (באנגלית) "משחקי הכס - עונה 5", באתר Metacritic (באנגלית) Erik Kain, Why Season 5 Of 'Game Of Thrones' Is The Most Important Yet For HBO, Forbes (באנגלית)
רדקו דימיטרייב

רדקו דימיטרייב (בבולגרית: Радко Димитриев; 24 בספטמבר 1859 - 18 באוקטובר 1918) היה גנרל בצבא בולגריה, אשר אף שימש כראש המטה הכללי הבולגרי בשנים 1904–1907, ולאחר מכן היה גנרל בצבא האימפריה הרוסית במהלך מלחמת העולם הראשונה. דימיטרייב נולד ב-24 בספטמבר 1859 בכפר גרדץ (מחוז סליבן), וגודל על ידי סבתו בקוטל. מאוחר יותר הוא למד בגימנסיה אפרילוב בגאברובו, והשתתף בארגון מרד אפריל בשנת 1876. במהלך המלחמה העות'מאנית-רוסית (1877–1878) הוא היה מתורגמן בדיוויזיית המשמר ה-2 של צבא האימפריה הרוסית. בשנת 1879 הוא סיים את בית הספר הצבאי בסופיה, בשנת 1881 הועלה לדרגת סגן, ובשנת 1884 הוא הפך לקפטן לאחר שסיים את לימודיו באקדמיה של סנקט פטרבורג. בהיותו קפטן הוא היה אחד הקצינים הפרו-רוסים שהיו מעורבים בשנת 1886 במזימה לחטוף את אלכסנדר באטנברג, נסיך בולגריה ולהכריח את התפטרותו, ועל כך הוגלה על ידי ראש הממשלה סטפן סטאמבולוב. לאחר מכן הוא שירת במשך עשר שנים בצבא הרוסי, וחזר לבולגריה רק לאחר נפילת סטאמבולוב. במהלך מלחמת בולגריה-סרביה בשנת 1885 דימיטרייב היה אחד ממפקדי הקורפוס המערבי, והשתתף בקרב המוצלח - קרב פרוט. אחרי המלחמה הוא השתתף בהפיכה לא מוצלחת; היגר לרומניה והפך לחבר במועדון הקצינים. מאוחר יותר היגר לרוסיה ושירת בצבא הרוסי. הוא חזר לבולגריה בשנת 1898, והפך לסגן מפקד דיוויזיית הדנובה ה-5. ב-18 במאי 1900 הוא הועלה לדרגת קולונל, ומ-1904 עד 1907 היה ראש המטה הכללי של הצבא הבולגרי. ב-2 באוגוסט 1912 הועלה דימיטרייב לדרגת גנרל-לייטננט. במהלך מלחמת הבלקן הראשונה הוא פקד על הארמייה השלישית, אשר נצחה את הטורקים בלוצנגרד ובלולה בורגס בתרקיה. במהלך מלחמת הבלקן השנייה ב-1913 הוא החליף את הגנרל מיכאיל סאבוב כסגן מפקד המפקד העליון. מאוחר יותר באותה שנה, לאחר תום המלחמה, הוא נשלח כראש המשלחת הדיפלומטית לסנקט פטרבורג. ערך מורחב – מלחמת העולם הראשונה עם פרוץ מלחמת העולם הראשונה באוגוסט 1914 מונה דימיטרייב למפקד הקורפוס הרוסי ה-8, שהיה חלק מהארמייה השמינית, ובספטמבר 1914 מונה למפקד הארמייה הרוסית השלישית. במהלך קרב רווה הוא הביס את הארמייה האוסטרו-הונגרית הרביעית. ב-1 במאי 1915 פתחו האוסטרו-הונגרים ובעלי בריתם הגרמנים במתקפת גורליצה-טרנוב. עיקר כובד המתקפה נפל על הארמייה השלישית, שאיבדה למעלה מ-200,000 איש ו-140 תותחים. ב-10 במאי קיבלה הארמייה אישור לסגת משטחי פולין וגליציה אל נהר סן. בעקבות התבוסה הוחלף דימיטרייב בלאוניד לש, ונשלח לשרת בחזית הקווקז. בשנת 1916 הוא מונה למפקד הארמייה הרוסית ה-12 באזור ריגה, ופיקד עליה עד יולי 1917. לאחר מכן הוא פרש מהצבא ועבר להתגורר בעיירת נופש בקווקז, וב-18 באוקטובר 1918 הוצא להורג בפיאטיגורסק על ידי הבולשביקים, יחד עם עוד 100 קצינים וגנרלים אחרים. מדיה וקבצים בנושא רדקו דימיטרייב בוויקישיתוף
טריז'

טריז' (בהונגרית: Trizs) הוא כפר במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית טריז' קטנה משמעותית בשנים האחרונות, מ-335 תושבים בשנת 1990 עד 210 תושבים בשנת 2018 (ירידה של כ-37%). בטריז' חיו מעט יהודים. מדיה וקבצים בנושא טריז' בוויקישיתוף אתר האינטרנט הרשמי של טריז' (בהונגרית) נתוני הכפר באתר הלמ"ס ההונגרי מפקד האוכלוסין ההונגרי 2018 מפקדי האוכלוסין של יהודי הונגריה, 1993
רפובליקנישר שוצבונד

רפובליקנישר שוצבונד (בגרמנית: Republikanischer Schutzbund, מילולית: ליגת ההגנה הרפובליקנית) היה ארגון מעין צבאי אוסטרי שהוקם בשנת 1923 על ידי המפלגה הסוציאל-דמוקרטית האוסטרית (SDAPÖ) כמשקל נגד מול ההקצנה הפוליטית, ומיליציות ימניות שקמו לאחר מלחמת העולם הראשונה, במטרה להגן על המפלגה. ההתארגנות עודדה על ידי עיתון המפלגה, הארבייטר-צייטונג. התנגשות בין אנשי הארגון לבין אחד מארגוני החיילים המשוחררים הימניים, ההיימויר (Heimwehr) הביאה למותו של חייל משוחרר וילד בן 8 - ובעקבותיה למהומות יולי 1927. ביוני 1933 הוצא הארגון אל מחוץ לחוק על ידי קנצלר אוסטריה אנגלברט דולפוס, ונאלץ לרדת למחתרת. ב-11 בפברואר 1934 קרא אמיל פיי, מפקד ההיימווהר בווינה, לאנשי השוצבונד להתפרק מנשקם. ב-12 בפברואר, ערך כוח של המשטרה, עליו פיקד בפועל קצין של ה'היימויר', פשיטה לצורך חיפוש אחר נשק של ה'שוצבונד' במלון 'שיף' (Schiff) בלינץ, אשר היה המטה של המפלגה הסוציאל-דמוקרטית. חברי השוצבונד התנגדו לפשיטה, ופתחו בכך את מלחמת האזרחים באוסטריה לשוצבונד היה גם אגף צ'כי הקשור בפעילות מפלגת הפועלים הסוציאל-דמוקרטית הצ'כית ברפובליקה האוסטרית. מדיה וקבצים בנושא רפובליקנישר שוצבונד בוויקישיתוף רוברט דאננברג, השוצבונד, דבר, 28 בפברואר 1934 ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
זאדורפלווה

זאדורפלווה (בהונגרית: Zádorfalva) הוא כפר במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית זאדורפלווה קטנה משמעותית בשנים האחרונות, מ-504 תושבים בשנת 1990 עד 452 תושבים בשנת 2018 (ירידה של כ-10%). בזאדורפלווה חיו מעט יהודים. שמואל פישר (בהונגרית: Fischer Sámuel; זאדורפלווה, 1846 - מישקולץ, יולי 1917) היה משורר יהודי-הונגרי, עיתונאי ומתרגם. מדיה וקבצים בנושא זאדורפלווה בוויקישיתוף אתר האינטרנט הרשמי של זאדורפלווה (בהונגרית) (בהונגרית) נתוני הכפר באתר הלמ"ס ההונגרי מפקד האוכלוסין ההונגרי 2018 מפקדי האוכלוסין של יהודי הונגריה, 1993 Fischer Sámuel. Magyar Életrajzi Index. Petőfi Irodalmi Múzeum. Hozzáférés ideje: 2016. május 21.
Ritual (שיר)

"Ritual" (בעברית: פולחן) הוא סינגל של הדי ג'יי ההולנדי טייסטו ושל הדי ג'יי הבריטי ג'ונאס בלו, שהוקלט על ידי הזמרת-יוצרת הבריטית ריטה אורה. השיר יצא לאור ב-31 במאי 2019, כסינגל מתוך האלבום The London Sessions, על ידי חברת התקליטים יוניברסל מיוזיק גרופ. שיתוף פעולה זה, הוא הראשון בין השלושה. עם יציאתו נכנס השיר אל המקום ה-24 במצעד הסינגלים הבריטי. השיר נכתב על ידי טייסטו, ג'ונאס בלו, גרייס בארקר, מייקל סטונבנק, ויין הקטור ופרייזר ט. סמית' והופק על ידי טייסטו וג'ונאס בלו גם כן. כמו כן, השיר הוא שיר בסגנון הפופ, המשלב בתוכו גם את סגנון הדאנס. בנוסף לכך, בסמוך לצאתו עלה השיר לרשת הזרמת המדיה ספוטיפיי. טרם יצא הווידאו קליפ של השיר, העלה טייסטו לערוץ היוטיוב שלו את האודיו המלא של השיר. כמו כן, האודיו מציג בתוכו את עטיפתו של הסינגל, ולאורכו ניתן לראות את עטיפת הסינגל מחליפה צבעים. הקליפ בוים על ידי סופי מולר. ב-20 ביוני 2019, יצא לאור הקליפ הרשמי של השיר. נכון לאפריל 2020, מונה הצפיות של הקליפ עומד על כ-90 מיליון צפיות. מידע על הסינגל "Ritual" באתר מיוזיק בריינז סרטון השיר "Ritual" באתר יוטיוב טייסטו, ג'ונאס בלו, גרייס בארקר, מייקל סטונבנק, ויין הקטור ופרסר טי. סמית' Ritual, נבדק ב-2019-05-31 Universal Music Group, UMG (באנגלית) Official Singles Chart Top 100 | Official Charts Company, www.officialcharts.com (באנגלית) Tiësto, Jonas Blue & Rita Ora – Ritual (באנגלית), נבדק ב-2019-05-31 TiestoVEVO (2019-05-30), Tiësto, Jonas Blue, Rita Ora - Ritual (Audio), נבדק ב-2019-05-31 TiestoVEVO (2019-06-20), Tiësto, Jonas Blue, Rita Ora - Ritual (Official Video), נבדק ב-2019-06-21 Tiësto, Jonas Blue & Rita Ora - Ritual (Official Video), נבדק ב-2019-12-20 Certificazioni - FIMI, www.fimi.it (באיטלקית) "Ultratop − Goud en Platina – singles 2019". Ultratop. Hung Medien. Retrieved 26 October 2019. www.bpi.co.uk ZPAV :: Bestsellery i wyróżnienia - Wyróżnienia - Złote płyty CD - Archiwum, bestsellery.zpav.pl
Colour the Small One

Colour the Small One (בעברית: צבע אחד קטן) הוא אלבום האולפן השלישי של הזמרת-יוצרת האוסטרלית סיה. האלבום יצא לאור 19 בינואר 2004, על ידי חברת התקליטים Astralwerks, Go! Discs. עם יציאתו נכנס האלבום אל המקום ה-14 במצעד ה-Top Heatseekers של בילבורד. מגזין הרולינג סטון הפנו כלפי האלבום ביקורת מעורבת בה הם דירגו אותו בכשניים וחצי כוכבי זהב מתוך חמישה בסך הכל. מגזין האובזרבר העניקו לו שלושה כוכבי זהב והפנו כלפיו ביקורת חיובית. בדומה לכך, פיצ'פורק סקרו את האלבום בחיוב גם כן. לבסוף קיבל האלבום ציון משוכלל של 77 באתר מטקריטיק. מידע על האלבום Colour the Small One באתר MusicBrainz מידע על האלבום Colour the Small One באתר AllMusic האלבום Colour the Small One באתר Discogs האלבום Colour the Small One באתר ספוטיפיי האלבום Colour the Small One באתר יוטיוב Sia, Singer (2005), Colour the small one (באנגלית), נבדק ב-2019-05-31 APRA Music Awards - 2013, web.archive.org, ‏2013-08-22 Sia Chart History, Billboard SiA: Colour The Small One : Music Reviews : Rolling Stone, web.archive.org, ‏2009-05-05 Sia: Colour The Small One | OMM | The Observer, www.theguardian.com pitchfork.com Colour The Small One by Sia (באנגלית), נבדק ב-2019-05-31
נובל 200

נובל 200 (באנגלית: Nobel 200) היא מכונית מיקרו בעלת מרכב מפיברגלס, בתצורת תלת אופן מתוצרת York Noble Industries Ltd אשר יוצרה בין השנים 1958–1962 בבריטניה. דגמי "נובל 200" היו זהים לדגם "Fuldamobil S7", נבנו ברישיון יצרן מכוניות המיקרו הגרמני "Fuldamobil" (אנ') (שם רשמי: "Elektromaschinenbau Fulda GmbH"). מפעל היצרן מוקם בעיר דאנדוק במחוז מחוז לאות' באירלנד לאחר שעבר מהעיר בריסטול מדרום-מערב אנגליה. בשנת 1959 המפעל עבר לבלפסט בצפון אירלנד. תלת אופן - מקדימה 2 גלגלים, מאחור 1 גלגל. 2 דלתות ("דלתות התאבדות" - ציר פתיחת הדלת מנוגד לכיוון הנסיעה). מספר נוסעים: 2+2. מערכת היגוי - מימין. מנוע מתוצרת "ZF Sachs" (אנ'). מנוע בעירה פנימית שתי פעימות סוג הנעה: הנעה אחורית. מנוע קירור אוויר. מנוע אחורי (פתיחת המנוע בצד השמאלי אחורי של הרכב). שלדת הרכב יוצרה על יד "Rubery Owen" (אנ') בעיירה "Darlaston" (אנ') במחוז וסט מידלנדס במערב המידלנדס. קיבולת מכל דלק - 18 ליטר. מחיר היחידה בשנת 1959 עמד על 317 שטרלינג (בבריטניה, ללא מיסים). עד 15 ביולי 1959 יוצרו 1,500 יחידות. "נובל 200" "נובל 200" "נובל 200" "נובל 200", שנת 1962 "נובל 200" לוגו דגם "נובל 200" מכונית מיקרו מדיה וקבצים בנושא נובל 200 בוויקישיתוף נובל 200, סרטון באתר יוטיוב נובל 200, סרטון באתר יוטיוב נובל 200, סרטון באתר יוטיוב Findon, F.J., ed. (1958), Who's Who in the Motor Industry (3 ed.), London: Temple Press Limited, OCLC 249783987 "נובל 200" - מפרט automobile-catalog.com/model/nobel/nobel_200 Moore, John, ed. (1982), Motor Makers In Ireland, Dundonald: Blackstaff Press Limited, ISBN 0856402648 Ayriss, Mike (Autumn 1985). "The continuing story of the Nobel 200". Rum Car News. Register of Unusual Micro-Cars: 3. נובל 200 בבלפסט bbc.co.uk/northernireland/yourplaceandmine/belfast נובל 200 - תמונות lanemotormuseum.org/collection/cars/item/nobel-200